Document ID: 32005R0902

KOMISIJOS REGLAMENTAS (EB) Nr. 902/2005
2005 m. birželio 15 d.
nustatantis mažinimo koeficientą, taikytiną skirstant Reglamente (EB) Nr. 2305/2003 numatytą paprastųjų miežių importo tarifinę kvotą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1),
atsižvelgdama į 2003 m. gruodžio 29 d. Komisijos reglamentą (EB) Nr. 2305/2003 dėl paprastųjų miežių, kurių kilmės šalys yra kai kurios trečiosios valstybės (2), bendrijos tarifinių kvotų atidarymo ir administravimo, ir ypač į jo 3 straipsnio 3 dalį,
kadangi:
(1)
Reglamentu (EB) Nr. 2305/2003 atidaryta 300 000 tonų miežių, klasifikuojamų KN kodu 1003 00 importo metinė tarifinė kvota.
(2)
Kiekiai, kurių buvo prašyta 2005 m. birželio 13 d., remiantis Reglamento (EB) Nr. 2305/2003 3 straipsnio 1 dalimi, yra didesni už galimus kiekius. Todėl nustatant, kokiam kiekiui galima išduoti importo licencijas, reikia nustatyti mažinimo koeficientą, taikytiną prašomiems kiekiams,
PRIĖMĖ ŠĮ REGLAMENTĄ:
1 straipsnis
Kiekviena 2005 m. birželio 13 d. pateikta ir Komisijai perduota paraiška gauti miežių tarifinės kvotos importo licenciją remiantis Reglamento (EB) Nr. 2305/2003 3 straipsnio 1 ir 2 dalių nuostatomis, yra patenkinama ne daugiau negu 0 % prašomo kiekio.
2 straipsnis
Šis reglamentas įsigalioja 2005 m. birželio 16 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. birželio 15 d.

Labels: 3
17
5